Document ID: 32013R0627

TARYBOS REGLAMENTAS (ES) Nr. 627/2013
2013 m. birželio 27 d.
kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 31 straipsnį,
atsižvelgdama į Europos Komisijos pasiūlymą,
kadangi:
(1)
siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir išvengti tam tikrų žemės ūkio ir pramonės produktų rinkos sutrikimų, Tarybos reglamentu (ES) Nr. 7/2010 (1) leista pradėti naudoti autonomines tarifines kvotas. Pagal šias tarifines kvotas produktai gali būti importuojami mokant mažesnės ar nulinės normos muitus. Dėl tų pačių priežasčių, susijusių su tiekimu ir trikdžiais, atitinkamam dešimties produktų, kurių eilės numeriai yra 09.2644 ir 09.2663-09.2671, kiekiui nuo 2013 m. liepos 1 d. reikia leisti pradėti naudoti naujas mažesnės arba nulinės muito normos tarifines kvotas;
(2)
be to, turėtų būti pritaikytas autonominių Sąjungos tarifinių kvotų, kurių eilės numeriai 09.2620 ir 09.2633, produktų aprašymas, o prie kvotos, kurios eilės numeris 09.2629, turėtų būti pridėtas dar vienas TARIC kodas;
(3)
turėtų būti įrašyta, kad autonominių Sąjungos tarifinių kvotų, kurių eilės numeriai 09.2917 ir 09.2632, taikymo galutinė data yra 2013 m. gruodžio 31 d., nes Sąjunga nesuinteresuota tokių kvotų taikymu po tos dienos;
(4)
dėl to, jog naujosios tarifinės kvotos turėtų būti pradėtos taikyti nuo 2013 m. liepos 1 d., šis reglamentas turėtų būti taikomas nuo tos pačios datos ir įsigalioti iš karto po jo paskelbimo Europos Sąjungos oficialiajame leidinyje;
(5)
todėl Reglamentas (ES) Nr. 7/2010 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 7/2010 priedas iš dalies keičiamas taip:
1)
įterpiamos šio reglamento I priede pateiktos kvotų, kurių eilės numeriai 09.2644 ir 09.2663-09.2671, eilutės;
2)
tarifinių kvotų, kurių eilės numeriai 09.2620, 09.2629, 09.2632, 09.2633 ir 09.2917, eilutės pakeičiamos šio reglamento II priede nurodytomis eilutėmis.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2013 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. birželio 27 d.

Labels: 3
15
1
6